HOIA KOKKU RAHA ehk õpi ilutooteid multifunktsionaalselt kasutama – Iluguru
HOIA KOKKU RAHA ehk õpi ilutooteid multifunktsionaalselt kasutama
Kas ka sinu kosmeetikariiulisse kuulub mitu erinevat puhastusvahtu, kreemi, seerumit, maski ja õli, mis kõik on ju ometigi omamoodi eluvajalikud ja erilised, meigikotist veel rääkimatagi? Kas teadsid, et tegelikult suudab vaid üks toode enda peale päris mitu erinevat kohustust võtta? Nii säästad ruumi nii enda kosmeetika- kui ka rahakotis.
Kõik-ühes-nahahooldus
Tead seda tunnet, kui leiad selle ühe toote, mis on nii hea, et ei tahaks sellest mitte kunagi loobuda? Just need nutikad nahahooldustooted kuuluvad kategooriasse “hädavajalik”!
Nagu nimigi ütleb, on Charlotte Tilbury vananemisvastase toimega Multi-Miracle Glow tõesti üks suur ime. Palsam käitub nii puhastuspiima, kreemi kui ka maskina. Rakke uuendav mask on perfektne üleöö nahahoolitsus, mis niiskust ja elujõudu süstib. Selle super-niisutavad toimed muudavad ta SOS abimeheks nii kuiva naha, küünenahkade, küünarnukkide või kasvõi kandade hoolitsuseks. Lisaks toimib tema vitamiinirikas koostis ka ideaalse meigieemalduspiimana.
Josie Marani Argan Infinity kreem on üks tõeline teemant. Kreem, mis nahaga kokkupuutel õliks transformeerub, on äärmiselt rikka koostisega kuid tekstuurilt kerge palsam, mis ravib ka kõige kuivemad nahaprobleemid. See toode on samal ajal ka suurepärane kulmugeel, näokreem ning highlighter, mis tekitab imeilusa kuma näo kõrgematel osadel.
OLEHENRINKSEN vananemisvastane Perfect Truth CC Eye Cream on silmakreem, mis üheaegselt niisutab, toidab ning täidab ka peitepulga ülesannet. Selle jaoks hoiaks kohe kindlasti oma käekotis ruumi!
NUXE Huile Prodigieuse Multi-Use Dry Oil – õli, mis muutis nahahooldusrutiini igaveseks. Kuivõlid on tekstuurilt küll õlid kuid nad ei jäta nägu rasuseks vaid niisutavad ja jätavad loomulikult särava tulemuse. Imelise aroomiga toode on suurepärane raseerimisvaht, kehaniisutaja ning näoõli. See kuivõli sobib katkiste juusteotste ravimiseks, meigi aluskreemiks ning on perfektne abimees absoluutselt igaks ilukriisiks.
Kosmeetilised õlid ei jäta alati nahka “õliseks”. Just vastupidiselt reageerivad eeterlikud õlid justkui magnetina õlidega sinu nahas, ning imevad mustust ja rasu sealt välja.